Лента событий ВААК
АААК ЧIлоу кыт апны хвитта абакIрала асекция йазалху аспорт пещ арчIаджьра йацхърагIатI.
ЧIлоу апны йгIаныршу а-Конгрессс ашIыпIа хъвшара йгьи ари акыт йгIарылцIыз абжьагIвчва ДжопIуа Тимур, ДжопIуа Рамаз, Сангулиа Саид, Сангулиа Алиас АААК рцхърагIан ркъарула хвитта абакIрала асекция йазалху аспорт пещ дырчIаджьтI. Асекция йгIайуа асабиква йбжьитI Гаделиа Никита.
АААК ауысхарта апны атурыхдырыгIв Инджгиа Джамбул йгIвбахуз йлекция акIвшатI, ауи апсуаква йынкъвыргауа акультура апны алабаща амагIны йазынархан.
Ащамакъи НартыргIа рмгъымци: Апсны апны КIавкIаз айсра йаладзыз рджьабатI.
Апсны апны май а 21 агIан КIавкIаз айсра йаладзыз ауагIа рджьабара мшы нардастI. Ауи атшын СогIвым апны ХIХ асквшышв аквта агIаншараква йрыладзыз апсуаква йырчвахъабагата йапшым айззараква, аспорт анкъвакъвраква акIвшатI.
КIавкIаз айсра йаладзыз рхъмаштылра амш йахъыцIуа асквш 158 ахьызла Эгьзакь Мусса апсуа-абаза (абаза), аубых уагIахъаква, КIавкIаз йту айщчва уагIахъаква тшырзынайырхатI.
"ХIара хIгьахвитым ауат арыцхIагIа гIаншараква хIхъхIраштылырныс, йгьи уахьчIва хIбзазаща тамамта хIадгылта хIуачIвбзазара лашарахара ахъазла йгIахIцхърагIуш ауи ахъмаштылра акIвпI. ЙахьчIва хIара йазакIу хIуачIвбзазара шаъазлуш, йгIадзынгылуа абанпараква тынхата йрызгIаныгIажьуаш ахъазла джьауапкIра ду шхIыхъвдакву гIахIгвынгIвуата хIбзазитI."
Генко Анатолий йысквш 125 йазынархаз хъмаштылра айззара акIвшатI Санкт-Петербург апны
АкIавкIаздырыгIв бергьльы Генко Анатолий дгIадрийищтара сквш 125 ъацIыз йазынархата хъмаштылра айззара акIвшатI Санкт-Петербург йтагылу Петр Ду йыхьыз зхъу антропологии этнографии рмузей (Кунсткамера) апны апщаша, май а 19 атшын. Генко Анатолий – зъачIвагIалагIвчва йгIарылхIвуз абызшвадырыгIв, аэтнограф, ашIалахIваразкIкIыгIв, атурыхдырыгIв, КIавкIаз ауагIахъаква рыбызшваквала йагъьыз аъачIвагIагIвчва йрыуазаджвыз – ари амузей апны КIавкIаз ахъвшара унашва ахъицIун.
Апсуаква рчвахъабага чвамза ащамакъа шырчпауа
ЦIасхахьатI ансисквша май а 21, КIавкIаз айсра йаладзыз ауагIа анырджьабауа атшын, АААК анхагIвчва адзытшпурам апны ачвахъабага чвамза адыркIуата. Уыжвгьи ауат ауи тшаздрыхIазыритI, Дзидзариа Тимур йжьира апны ачвамза рчпахьатI.
Очамчыра апхьарта-интернат суратгIврала асекция йцауа асабиква «Апсуа ашва» фильм ддырбатI.
«Амазара» проект апкъ йтата абзазара йгIахъыху арежиссер Аргвын Мадина лфильм «Апсуа ашва» Очамчыра апхьарта-интернат суратгIврала асекция йцауа асабиква йддырбатI.
АпшыгIвчва шIаква йырбаз асюжеткви ашваква рфыркви рыла йшгIацIаржьыз рсуратква рпны йгIадырбахтI. Асабиква йыргIвыз асуратква ргIарбарта Очамчыра апны асквш 2022 май а 26 атшын йадыргалуаштI. Ари ауыс хъйара ахIатырла Очамчыра апхьарта-интернат апхьагIвчва лекция йрызгIапхьатI – асабиква апсуа уагIа рашваква йрылу атурасква рмагIны рыцIа цIолата йрыларкIра ахъазла.
Акция йащтагIайуа хъвыта йалуаштI Пицунда апны йгIаныршу суратгIврала астудия апны тшызбжьауа асабиква лекция рзадгалра йгьи афильм дырбара, ауи амщтахь асквш 2022 май а 27 атшын ауаъагьи асабиква йыргIвуа асуратква ргIарбарта аъазлуштI.
Акция асквш 2022 июнь а 1 агIан йагъьу анхараква ргIарбарта акъала хъада апны йадгалрала йалгуштI.
Апсуа уагIа рашваква: «Амазара» проект йпщбахауа авидео
Апсуа-абаза уагIахъа ргвбайара тынха йазынарху Адуней апсуа-абаза конгресси «Алашара» жвлара адкIылари рпроект «Амазара» апкъ йтата ужвыгьи фильмкI хъырхтI, ауи апсуа ашва йгIаквчважвитI. Афильм дарежиссерпI, асценарийгьи лгIвытI Чанба Самсон йыхьыз зхъу Апсуа драма театр арежиссер, Апсны апны гIатгара зму артистка Аргвын Мадина.
Айщчва уагIахъаква рхъвмарыгIвчва гвыпква: «Иарбан? Иаба? Ианба?» йгIвбахауа ахъвмарра адыргалитI
АААК акъыль зрыпшгIауа апроект «Иарбан? Иаба? Ианба?» апкъ йтата йгIвбахауа ахъвмарра аднагалитI. Апсны, КъЧР рхъвмарыгIвчва гвыпкви апроект адгалагIвчви скайпла йабабан йабадыртI, йырпыру ахъвмаррагьи йалачважватI.